39. schôdza NR SR - 3.deň - A. dopoludnia
Dátum: 2025-09-11
Poslanec: Sabo, Michal (PS)
Druh vystúpenia: Vystúpenie v rozprave

Ďakujem veľmi pekne pán predseda za slovo. Vážené kolegyne, vážení kolegovia. Tak sme sa dočkali veľkej reformy skládkovacej legislatívy. Ale hneď úvodom chcem povedať, že tak trošku neskoro a tak trošku málo. Ale ešte predtým ako pôjdem do detailov, tak síce pán minister vo svojom úvodnom slove povedal teda, že reagoval na pána poslanca Hlinu, ktorý včera vo svojom vystúpení zniesol námietku alebo teda zamyslel sa nad tým, že či to náhodou nemôže byť táto iniciatíva prepojená na projekt a posudzovanie budúcej možnej spaľovne v objekte Slovnaft. Ja nebudem komentovať túto otázku, resp. túto ideu. Ale zároveň sa tiež chcem spýtať a ja som sa to pýtal pána ministra aj včera vo svojom vystúpení a ste mi neodpovedali pán minister. Tak opäť kladiem tú otázku, že ak teda ideme cez skrátené legislatívne Raši, Richard, predseda NR SR Prepáčte pán poslanec. Poprosím kolegov a kolegyne. Poprosím vás, aby ste pokiaľ sa nechcete zapájať do diskusie, aby ste opustili rokovaciu sálu, aby sme tu mali kľud, hej? Ďakujem pekne za porozumenie. Michal, Sabo, poslanec NR SR Ďakujem vám tiež za túto poznámku. Keďže ide táto novela cez skrátené legislatívne konanie, čiže bude výrazne obmedzená diskusia o nej, tak je absolútne legitímna otázka, že po prvé, že prečo to ide tak rýchlo a po druhé mňa naozaj zaujíma, že či náhodou v druhom čítaní nemôžeme očakávať nejaký pozmeňujúci a doplňujúci návrh, ktorý by prípadne mohol odkloniť túto novelu od jej požadovaného cieľa. Respektíve od tej idei, ktorú si .. ...dôvodov v druhom čítaní nemôžeme očakávať nejaký pozmeňujúci a doplňujúci návrh, ktorý by prípadne mohol odkloniť túto novelu od jej požadovaného cieľa resp. od tej idey, ktorú si predsavzala. Čiže, tá otázka je úplne namieste. Ja by som naozaj chcel na ňu odpoveď. Pýtal som sa včera, nedostal som odpoveď. Pýtam sa dnes, a verím, že tú odpoveď dostanem, pretože je to legitímna otázka. A ja som sa tú legitímnu otázku pýtal aj na výbore pre pôdohospodárstvo a životné prostredie. Kde teda, čo je teda tiež zvláštne, že skrátené legislatívne konanie, keď je to také akútne a hrozia také škody, že nepríde predstaviť túto ideu alebo to skrátené legislatívne konanie sám minister, a pošle štátneho tajomníka, ktorý tam tak ako neborák pozerá prekvapený, že sa ho niekto vôbec niečo pýta a musia ho sanovať v tej nepríjemnej situácii ministerskí pracovníci. Tak je to minimálne na zamyslenie, že načo máme takého štátneho tajomníka, keď už ich máme teda viac ako 30. Tak načo máme takých štátnych tajomníkov, ktorí nevedia odpovedať ani na jednoduchú otázku? Lebo raz, ak sa pri vládnej novele očakáva nejaký pozmeňujúci návrh, tak podľa koaličnej zmluvy minister, ministerstvo o tom zamýšľanom koaličnom pozmeňujúcom návrhu musí zákonite vedieť. Čiže, keď sa pýtam, že či v prípade tejto legislatívy podľa všetkého ešte dnes môžeme v rozprave očakávať, že sa do rozpravy prihlási nejaký koaličný poslanec alebo koaličná poslankyňa, predpokladám, že poslanec. Môže to byť napríklad pán Šimko alebo to môže byť pán poslanec Kalivoda a prednesú pozmeňujúci, doplňujúci návrh, tak už v tomto momente ministerstvo o tom pozmeňováku vie. A ja chcem vedieť, pýtam sa, že či dnes ten pozmeňujúci návrh príde? Nemusíme vedieť, čo bude jeho obsahom, ale či príde. A máme na to absolútne právo sa toto pýtať. Lebo raz, ak ženieme takto dôležitú legislatívu, na ktorú sú naviazané v budúcnosti milióny a milióny investícií z verejných zdrojov, máme právo vedieť, že čo sa s touto legislatívou zamýšľa. Ok, ten cieľ tejto novely je šľachetný. Máme problém so skládkami. Ja to nerozporujem. Som prvý, ktorý povie, že áno, poďme situáciu riešiť, lebo včera bolo neskoro. A ja som vo včerajšej rozprave k skrátenému legislatívnemu konaniu hovoril, že možno, tak nechcem si fandiť, ale že mám takmer všetky skládky na Slovensku prejdené fyzicky. Viem o problémových skládkach. Viem, ako to tam vyzerá. Viem, kde sú skryté poklady na týchto skládkach, v tom najhoršom zmysle slova, ako napríklad pochovaný plastový veľký drak, na skládke v Studenom alebo bublajúce zelené fosforeskujúce jazierko na skládke Vlčie hory pri Hlohovci a tak ďalej, a tak podobne. Ja tie skládky poznám, viem v akom sú stave. Vieme, že máme infringement za odpadové hospodárstvo a za katastrofálny stav skládok odpadu na Slovensku, a vieme o ňom už od roku 2017. To že máme problém, ktorý nám tu hučí za humnami, to nie je žiadne prekvapenie, ktoré prišlo z noci do rána. My o tom probléme vieme minimálne od roku 2017. Od roku 2017, čiže my o tom infringemente od Európskej komisie vieme už od čias bývalej vlády Roberta Fica. Nie je to žiadne prekvapenie, ktoré sme sa dozvedeli minulý týždeň, že uf máme tu vyše 20 skládok, ktoré sú problematické. Tak šup-šup poďme cez SLK-čko, musíme to vyriešiť. Ešte raz, nerozporujem, že máme problém, ale nerobí sa to takýmto procesom. Naozaj nerobí sa to takýmto procesom, navyše keď o rozhodnutí Európskeho súdu vieme od 12. septembra 2024. Opäť raz, keď si poskladáte tú časovú os, o infringemente vieme od 2017. Rozhodnutie Európskeho súdu od 12. septembra 2024. Naozaj to nie je žiadne prekvapenie, že tu máme cez 20 skládok, ktoré potrebujeme sanovať, enkapsulovať alebo riešiť ich toxicitu. To, že uniká do spodných vôd, podzemných vôd, toxický materiál, rádioaktívny materiál, ako je to v prípade skládky Vlčie hory a tak ďalej a tak podobne, nie je to prekvapenie. A naozaj nerozporujem to, že to musíme riešiť. Len nie cez skrátené legislatívne konanie, ale keď už sme v tej situácii, tak potrebujeme vedieť aj obsah toho skráteného legislatívneho konania. Keď som hovoril teda, že o tom infringemente vieme od 2017, tak samozrejme legitímna otázka je, že hej, že keď chceme pichať do osieho hniezda. Kde ste boli doteraz? Hej, že prečo ste to neriešili keď ste mali tú moc? Keď sa to dialo. No, tak lebo jednoduchá otázka, pretože bolo potrebné udržať tzv. priaznivé podnikateľské prostredie a predstavte si pod tým čokoľvek len chcete. No priaznivé podnikateľské prostredie pre niektorých konkrétnych, nehovorím, že všetkých lebo v odpadovom hospodárstve sú aj čestní ľudia a čestní podnikatelia, ale nie je to ten najčastejší prípad. Aj tým, ako bývalé vlády Smeru vytvorili priaznivé podnikateľské prostredie v odpadovom hospodárstve, tak sa nám tu rozmohol taký nešvár, že nám to tu ovládli rôzni mafoši, ktorí naozaj sa neštítili robiť tie najhoršie veci, ako napríklad po rúškom noci na skládky navážať toxický odpad. Veď všetci vieme aká situácia je v Poši, a tak ďalej a tak podobne. No, tak to v úvodzovkách ešte raz opäť prízvukujem priaznivé podnikateľské prostredie pre niektorých skládkarov bolo potrebné udržať naozaj zubami nechtami bez ohľadu na to, aký je dopad na ľudí. Čo to robí s verejným zdravým. Čo to robí na pôde. Čo to robí na vode. Čo to robí s ovzduším. Nijako bývalé vlády Roberta Fica nereagovali, keď sa ukázalo, že tú spomínanú skládku Vlčie hory, že na ňu navážaný toxický nebezpečný karcinogénny odpad. Dokonca rádioaktívny odpad, ktorý stonásobne v meraniach prevyšuje prirodzené hodnoty. Je tam ukladaný tak, že dodnes výrazne kontaminuje okolie. Bývalé vlády nekonali, aby tomuto konaniu zabránili. Nekonali, aby problém vyriešili. Desaťročia sa z tejto a ďalších skládok šíria do okolia, bez kontroly, bez ochrany toxické znečisťujúce látky. Až teraz keď Európska komisia, no teraz v roku 2017 zažalovala Slovenskú republiku, Slovenská republika súd prehrala, tak teraz nám hrozia pokuty. Áno, to sú tie vážne hospodárske škody, ktoré predurčujú toto skrátené legislatívne konanie, aby bolo legitímne, aby sme sa o ňom rozprávali. Ale ešte raz, my sme o tých vážnych hospodárskych, ekonomických škodách vedeli už roku 2017. To nie je žiadne prekvapenie. Kde boli bývalé vlády Smeru, keď túto situáciu mohli sanovať? Nekonali, také je to jednoduché. Nekonali, pretože to prehliadali a prižmurovali okom nad všetkými mafiánmi a grázlami, ktorí s ich povolením túto situáciu dopustili. Teraz, keď vplyvom prehratého súdu Slovenská republika musí platiť pokuty a musí realizovať tie nápravné opatrenia, ktoré nebudú samozrejme lacné, tak teraz ide táto vláda konať. Ale ide konať nie pretože chce, toto nie je šľachetná novela z dobro-vôle. Toto je novela, ktorá prichádza preto, že konať táto vláda musí. Lebo je zaviazaná súdnym rozhodnutím Európskeho súdu. To je ten dôvod, prečo sa o tejto novele rozprávame. Keby nebolo toho infringementu, keby nebolo toho súdneho rozhodnutia, tak to eldorádo skládkové by pokračovalo a ešte stále by sme boli v situácii, že tí mafiáni, ktorí ovládli odpadové hospodárstvo by ničili životné prostredie a ohrozovali by zdravie ľudí. Čiže, ešte raz, táto vláda nekoná pretože chce v prípade tejto novely, ale pretože musí. A ten paradox toho celého je, že aj niektorí poslanci a poslankyne z koalície, tak často radi na svojich sociálnych sieťach hovoria o tom zlom Bruseli, o tej zlej Európskej únii, veď dobre nezhodneme sa na tom, každý máme nejaký svoj postoj, Každý máme svoj nejaký názor, ale je to práve vplyv a konanie európskych inštitúcií, ktoré zagarantovali to tým infringementom a tým súdnym rozhodnutím, že vláda je donútená konať práve teraz, v prospech zdravia obyvateľstva, v prospech životného prostredia, v prospech ochrany vodných zdrojov, v prospech ochrany ovzdušia. Nie je to svojvôľa tejto vlády, že teraz si obliekla zázračný ochranitelský plášť a vydáva sa na ten súboj so zlými skládkami. No, vydáva sa na súboj so skládkami, pretože musí po prvé a musí si vyriešiť to, čo sama táto vláda v minulosti dopustila. Áno, som v tejto téme zanietený práve preto, lebo ako človek, ktorý sa už viac ako desaťročie venuje odpadovému hospodárstvu, nazvite to aktivista alebo akokoľvek chcete. Som naozaj rád, že táto vláda konečne našla tú silu, aj odhodlanie, aj za tých pohnutých okolností konať. Skládky na Slovensku sú symbolom neschopnosti tohto štátu. Symbolom toho, že roky sa tu zametali problémy pod koberec. Prehliadalo sa konanie mafiánov a grázlov a nechávala sa doslova všetko vyhniť. No a výsledok vidíme. Vidíme státisíce ton odpadu na nedostatočne zabezpečených skládkach. Vidíme kontaminované vody. Vidíme jedy v pôde, ovzduší. A paradox toho je, že tí ľudia, ktorí rozprávajú o tom, že ako chcú chrániť životné prostredie, ako si vážime naše vodné zdroje. Dokonca dostali ochranu vody aj do Ústavy, tak tí ľudia roky rokúce prehliadali to, čo sa v odpadovom hospodárstve deje. V dôvodovej správe k tomuto návrhu od ministerstva sa píše, ak dovolíte tak budem citovať: "Za účelom zabránenia špekulatívnym prevodom majetku, ktorým by sa prevádzkovateľ skládky odpadov chcel vyhnúť finančnej zodpovednosti za uzatvorenie a rekultiváciu skládky odpadov sa ustanovuje mechanizmus zmeny prevádzkovateľa skládky odpadov...", na to niet čo namietať. No, len ten čas. Čas, ktorý uplynul od zistenia prvých machinácii, ako vravím tá skládková reforma tu mala byť nie minulý týždeň, ale už pred 15 rokmi. No, ale dobre, keď už ju tu máme, tak konečne máme aspoň taký nejaký pokus zamedziť tým hospodárskym škodám, ktoré nesprávnym uzatvorením skládok, či špekulatívnym skládkovaním pochybných ľudí, ktorí už sú dnes v mnohých prípadoch aj nedopátrateľní vznikli. Súhlasím, a opäť to hovorím súhlasím a podporujem tú snahu dostať pod kontrolu, kto môže byť prevádzkovateľom skládky. Súhlasím a samozrejme podporujem snahu vyriešiť uzatvorenie a rekultiváciu, enkapsuláciu skládok, kde prevádzkovateľ tzv. zmizol, sa vyparil. Nechal nám tu len škody na životnom prostredí a na zdraví, nechal nám tu dedičstvo v tom najhoršom zmysle slova v podobe toxického odpadu. Normálne by som povedal teraz, že ani smrad po ňom nezostal, hej, ale práve problém je v tom, že ten smrad ostal a ostali aj škody. A ten škodca, ktorý by mal niesť zodpovednosť, finančnú zodpovednosť, trestnoprávnu zodpovednosť za túto situáciu je nedopátrateľný, pretože mnohé z týchto skládok, tí prevádzkovatelia sú prepísaní na schránkové firmy, na biele kone. Čiže sú netrekovateľní. A opäť raz sme v situácii, ako v mnohých iných prípadoch, že máme problém, ktorý musí potom štát zasanovať. A kto sa nato zloží? No zložia sa na to iba obyvatelia a obyvateľky tejto republiky. Škodu a tie investície, ktoré budeme musieť investovať do sanovania skládok, ktoré sú nebezpečné, nebudú znášať tí ľudia, ktorí ten problém spôsobili, ale opäť to pôjde na vrub domácností Slovenskej republiky. Čiže si zaplatia za to, že niekto v minulosti, nejaký grázel spôsobil to, že je otrávené životné prostredie a ohrozované ich vlastné zdravie. A za to dostanú od štátu faktúru. To je absolútna hanba. Skládky, ktoré nemajú dohľadateľného zodpovedného musí teda uzavrieť, zabezpečiť štát, aby nebol ďalej tento každý z týchto objektov, aby neboli rizikom pre ľudí a pre životné prostredie a je teda namieste, aby to bol štát resp. ministerstvo životného prostredia. Tu sa, ale dáva aj taký nápad do hry, že by to mohol byť Slovenský vodohospodársky podnik. Tak ako pri iných návrhov zákonov, naposledy pri zákone o verejných vodovodoch a kanalizáciách, o ktorom sme rozprávali pred hlasovaním o 11-tej. Ja, môže to byť, nemusí to byť pravda, ale obávam sa že to môže byť nejaký kšeft pre Slovenský vodohospodársky podnik. Teraz by som bol samozrejme rád, že keby sa tie skládky uzatvárali a rekultivovali, ale ja si naozaj nie som istý, prepáčte, naozaj si nie som istý, že je to dobrý nápad. Pretože ako sa píše v štúdii Inštitútu environmentálnej politiky: "Slovenský vodohospodársky podnik je nielen desaťročie brutálne pod financovaný, ale má aj množstvo vnútorných problémov.". Čiže moja otázka znie: Že či by nebolo managersky správne, tak ako to bolo v minulosti napríklad ako v prípade pošty, najskôr do SVP poslať krízového managera, ktorý tento podnik dá v úvodzovkách, ako sa hovorí do cajchu a potom na tú SVP prenášajme nejakú zodpovednosť, nota bene za skládky, ktoré sú časovanou environmentálnou bombou. A ktoré naozaj sú niektoré v situácii, že zavŕtate a môže to explodovať. Pretože v mnohých prípadoch pri tých skládkach naozaj netušíme, čo je ich obsahom. To je naozaj pandorina skrinka, ktorú raz keď otvoríte, ja naozaj apelujem na to, aby sanácie skládok robili najviac odborne pripravení a zodpovední ľudia a naozaj nie som presvedčený o tom, že práve Slovenský vodohospodársky podnik, pri všetkej úcte je tou zodpovednou a odborne pripravenou organizáciou. Čiastkové audity odhalili, že SVP....